**VŠEOBECNE ZÁVÄZNÉ NARIADENIE č. 1/2019**

**O URČENÍ VÝŠKY FINANČNÝCH PRÍSPEVKOV NA ČIASTOČNÚ ÚHRADU NÁKLADOV NA VÝCHOVU A VZDELANIE A NÁKLADOV SPOJENÝCH SO STRAVOVANÍM V ŠKOLÁCH A ŠKOLSKÝCH ZARIADENIACH, KTORÝCH ZRIAĎOVATEĽOM JE OBEC GEMERSKÁ PANICA**

Návrh tohto všeobecne záväzného nariadenia (VZN) na pripomienkovanie v zmysle § 6, ods.4 zákona č. 369/1990 Zb. o obecnom zriadení v znení neskorších predpisov.

Návrh VZN zverejnené na úradnej tabuli a web stránke obce, dňa 1.7.2019

Návrh VZN zvesené dňa 17.7.2019

Vyhodnotenie pripomienok k návrhu VZN dňa 17.7.2019

VZN schválené OZ dňa ...................... 2019

VZN zverejnené dňa............................2019

VZN nadobúda účinnosť dňa 01.09.2019

PRVÁ ČASŤ

ÚVODNÉ USTANOVENIA

**§ 1**

**Účel a predmet**

Všeobecne záväzné nariadenie ( ďalej len „VZN“ ) určuje výšku príspevku na čiastočnú úhradu nákladov na výchovu a vzdelávanie a nákladov spojených so stravovaním v školách a školských zariadeniach, ktorých zriaďovateľom je Obec Gemerská Panica.

**§ 2**

**Druhy príspevkov v školách a školských zariadeniach**

Obec Gemerská Panica je zriaďovateľom:

a) Materskej školy Gemerská Panica,

b) Školského klubu pri Základnej škole Gemerská Panica,

c) Školskej jedálne pri MŠ Gemerská Panica,

V materskej škole a v školských zariadeniach v zriaďovateľskej pôsobnosti Obce Gemerská Panica sa uhrádzajú tieto príspevky na čiastočnú úhradu nákladov na výchovu a vzdelávanie a nákladov spojených so stravovaním ( ďalej len „príspevky“ ) :

príspevok na činnosť školského klubu detí,

a) príspevok za pobyt dieťaťa v MŠ,

b) príspevok na činnosť školského klubu detí,

 c) príspevok na čiastočnú úhradu nákladov spojených so stravovaním v školskej jedálni pri MŠ Gemerská Panica.

DRUHÁ ČASŤ

PRÍSPEVKY V ŠKOLÁCH A ŠKOLSKÝCH ZARIADENIACH

**§3**

**Výška, termín a spôsob úhrady príspevku za pobyt dieťaťa v materskej škole**

1. Za pobyt dieťaťa v materskej škole prispieva zákonný zástupca na čiastočnú úhradu výdavkov materskej školy mesačne na jedno dieťa sumou **4,00 €.**
2. Príspevok sa uhrádza do 25. dňa príslušného kalendárneho mesiaca.
3. Príspevok sa uhrádza v hotovosti, alebo bezhotovostne na účet obce. Číslo účtu poskytne vedenie školy zákonnému zástupcovi dieťaťa.
4. Ak je dieťa prijaté do materskej školy v priebehu školského roka, za prvý mesiac dochádzky sa príspevok uhrádza vždy do troch pracovných dní odo dňa, v ktorom bolo zákonnému zástupcovi doručené rozhodnutie o prijatí dieťaťa do materskej školy.
5. Príspevok v materskej škole sa neuhrádza za dieťa:
	1. ktoré má jeden rok pred plnením povinnej školskej dochádzky,
	2. ak zákonný zástupca predloží riaditeľovi materskej školy doklad o tom, že je poberateľom dávky v hmotnej núdzi a príspevkov k dávke v hmotnej núdzi,
	3. má prerušenú dochádzku do materskej školy na viac ako 30 po sebe nasledujúcich kalendárnych dní z dôvodu choroby, alebo z rodinných dôvodov preukázateľným spôsobom. Preukázateľný spôsob je predloženie potvrdenia od lekára (ak je dôvodom choroba) a čestné vyhlásenie zákonného zástupcu o rodinných dôvodoch prerušenia dochádzky do materskej školy.
6. Príspevok v materskej škole sa neuhrádza ak bola prerušená prevádzka materskej školy zapríčinená zo strany zriaďovateľa.

**§4**

**Príspevok na činnosť školského klubu detí**

1. Zákonný zástupca dieťaťa prispieva na činnosť školského klubu detí (ŠKD) mesačne za dieťa sumou vo výške **2,00 €.** Mesačne sumou **1,00 €** ak je zákonný zástupca dieťaťa je poberateľom dávky v hmotnej núdzi.
2. Príspevok sa uhrádza do 25.dňa príslušného kalendárneho mesiaca. Príspevok sa uhrádza v hotovosti, alebo bezhotovostne na účet obce. Číslo účtu poskytne zákonnému zástupcovi dieťaťa zamestnanec ŠKD.
3. Ak je dieťa prijaté do ŠKD v priebehu školského roka, za prvý mesiac dochádzky sa príspevok uhrádza vždy do troch pracovných dní odo dňa, v ktorom bolo zákonnému zástupcovi doručené rozhodnutie o prijatí dieťaťa do školského klubu detí.
4. Obec Gemerská Panica, ako zriaďovateľ školského klubu detí, môže rozhodnúť o znížení alebo odpustení príspevku na základe písomnej žiadosti zákonného zástupcu dieťaťa po predložení dokladu o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu /1. To neplatí, ak ide o žiaka, na ktorého sa poskytuje dotácia podľa osobitného predpisu.

**§5**

**Príspevok na čiastočnú úhradu nákladov za stravovanie**

**v zariadení školského stravovania**

1. Zariadenie školského stravovania poskytuje stravovanie deťom a žiakom za čiastočnú úhradu nákladov, ktoré uhrádza zákonný zástupca vo výške nákladov na nákup potravín podľa vekových kategórií stravníkov v súlade s Finančnými pásmami nákladov na nákup potravín na jedno jedlo, určenými Ministerstvom školstva SR.
2. Školská jedáleň pri Materskej škole Gemerská Panica poskytuje stravovanie deťom MŠ, žiakom ZŠ a zamestnancom školy a školských zariadení.
3. Príspevok, ktorý uhrádza zákonný zástupca dieťaťa alebo žiaka vo výške nákladov na nákup potravín podľa vekových kategórií stravníkov v nadväznosti na odporúčané výživové dávky je určený za každý stravovací deň nasledovne:

**Náklady na nákup potravín na jedlo – 1. finančné pásmo**

Tabuľka č. 1

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|   |   |   |   |   |   | Celodenná |   | Dotácia na |   | Platba |
|   |   | desiata | Obed |   | olovrant |   | strava |   | podporu dieťaťa |   | Zákonného |
| **Stravník - dieťa** |   |   |   |   |   |   |   | k stravovacím |   | Zástupcu |
| **v MŠ** |   |   |   |   |   |   |   |   | návykom |   | za jeden deň |
|   |   |   |   |   |   |   |   |   |   |   |   |   |
|   |   | € | € |   | € |   | € |   | € |   | € |
| Stravníci – dieťa MŠ, |   |   |   |   |   |   |   |   |   |   |   |
| od 2 – 6 rokov | 0,34 | 0,80 |   | 0,23 | 1,37 |   | **0** |   |   | **1,37** |
| Stravník - dieťa MŠ, |   |   |   |   |   |   |   |   |   |   |  |
| rok pred | plnením |   |   |   |   |   |   |   |   |   |   |  |
| povinnej | školskej | 0,34 | 0,80 |   | 0,23 | 1,37 |   | **1,20** |   |   | **0,17** |
| dochádzky |   |   |   |   |   |   |   |   |   |   |   |   |
| Tabuľka č. 2 |   |   |   |   |   |   |   |   |   |   |   |   |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|   |   |   |   |   |   | Celodenná |   | Dotácia na |   | Platba |
|   |   | desiata | Obed |   | olovrant |   | strava |   | podporu dieťaťa |   | Zákonného |
| **Stravník – žiak**  |   |   |   |   |   |   |   | k stravovacím |   | Zástupcu |
| **v ZŠ** |   |   |   |   |   |   |   |   | návykom |   | za jeden deň |
|   |   |   |   |   |   |   |   |   |   |   |   |   |
|   |   | € | € |   | € |   | € |   | € |   | € |
| Stravníci – žiak ZŠ, |   |   |   |   |   |   |   |   |   |   |   |
| od 1- 4 ročník |  | 1,08 |   |  |  |   | **1,20** |   |   | **0,00** |

Zákonný zástupca uhrádza príspevok na režijné náklady vo výške **0,40 €** mesačne.

1. Príspevok na čiastočnú úhradu nákladov na stravovanie v zariadení školského stravovania sa uhrádza vopred do 25. dňa kalendárneho mesiaca, ktorý predchádza kalendárnemu mesiacu, za ktorý sa príspevok uhrádza.
2. Stravné sa uhrádza v hotovosti do pokladne obecného úradu, poštovou poukážkou, alebo bezhotovostne na účet školskej jedálne. Vyúčtovanie za platby za stravné sa vykoná 25.dňa nasledujúceho mesiaca.

**§ 6**

**Podmienky pri poskytnutí stravovania formou dotácie**

**na podporu výchovy k stravovacím návykom**

1. Dotácia na podporu výchovy k stravovacím návykom dieťaťa (ďalej dotácia) sa poskytuje vo výške 1,20 eur za každý deň, v ktorom sa dieťa **zúčastnilo**výchovno-vzdelávacej činnosti v MŠ, ZŠ a **odobralo**stravu.
2. Dotácia sa od 01.09.2019 poskytuje:

a) na dieťa navštevujúce posledný ročník MŠ,

b) na dieťa navštevujúce ZŠ,

c) na dieťa navštevujúce MŠ a žijúce v domácnosti, ktorej sa poskytuje pomoc v hmotnej

núdzi alebo ktorej príjem je najviac vo výške životného minima, podľa osobitného predpisu/1.

1. Zákonný zástupca dieťaťa v materskej škole má povinnosť doplatiť rozdiel medzi dotáciou a výškou finančného pásma nákladov na nákup potravín na jedno jedlo sumou uvedenou v tabuľke č.1. Vyúčtovanie uvedeného doplatku sa vykoná do 25.dňa nasledujúceho mesiaca.
2. Zákonný zástupca žiaka v základnej škole má povinnosť doplatiť rozdiel medzi dotáciou a výškou finančného pásma nákladov na nákup potravín na jedno jedlo sumou uvedenou v tabuľke č.2. Vyúčtovanie uvedeného doplatku sa vykoná do 25.dňa nasledujúceho mesiaca.
3. Zákonný zástupca je povinný bezodkladne oznámiť škole, materskej škole neúčasť ako aj dĺžku trvania neúčasti dieťaťa/žiaka na výchovno-vzdelávacom procese a odhlásiť ho zo stravy.
4. Odhlásenie zo stravy je možné najneskôr do 14:00 hod. predchádzajúceho dňa. V prípade nepredvídaných okolností (choroba dieťaťa/žiaka) je možné odhlásenie zo stravy do 8:30 hod. daného dňa v materskej škole.
5. V prípade neodhlásenia dieťaťa/žiaka zo stravy je zákonný zástupca povinný uhradiť poplatok za jedlo v plnej výške **stanoveného finančného pásma**za deň, v ktorom sa dieťa nezúčastnilo vzdelávacieho procesu v škole. V tomto prípade nie je nárok na dotáciu na podporu k stravovacím návykom.
6. V prípade prvého dňa neúčasti dieťaťa/žiaka na výchovno-vzdelávacej činnosti si zákonný zástupca môže odobrať jedlo. Platbu za odobraté jedlo je zákonný zástupca povinný zaplatiť v plnej výške.

**§7**

**Stravovanie a príspevok dospelých stravníkov**

**v zariadení školského stravovania**

1. Školská jedáleň poskytuje stravovanie zamestnancom škôl a školských zariadení.
2. Dospelý stravník uhrádza za jedno hlavné jedlo cenu, ktorá sa skladá z príspevku vo výške nákladov na nákup potravín podľa finančného pásma stanoveného pre vekovú kategóriu 15 - 19 ročných žiakov strednej školy a výšku režijných nákladov.
3. Stravovanie zamestnancov sa realizuje v súlade so Zákonníkom práce. Hodnota obeda sa stanovuje na sumu **2,42 EUR**, pričom zamestnanec prispieva sumou **1,09 EUR /** zamestnanec 0,42 €+SF 0,67 €/a zamestnávateľ sumou **1,33 EUR**.

**§8**

**Postup pre zníženie alebo odpustenie príspevkov**

1. Žiadosť o zníženie alebo odpustenie príspevkov môže uplatniť zákonný zástupca u zriaďovateľa – Obce Gemerská Panica. Písomnú žiadosť je potrebné doručiť na obecný úrad.
2. Obec Gemerská Panica môže o žiadosti rozhodnúť za podmienky, že k žiadosti bude zo strany zákonného zástupcu predložený doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu./1
3. Nárok na zníženie alebo odpustenie príspevku trvá len počas doby, kedy trvajú podmienky, zníženia a odpustenia príspevkov, t. j. že zákonný zástupca je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu./1
4. Ak dôjde k zmene skutočností rozhodujúcich o znížení alebo odpustení príspevku, zákonný zástupca túto skutočnosť bezodkladne písomne oznámi na obecný úrad.
5. Tento postup sa neuplatní, ak ide o deti a žiakov, na ktoré sa poskytuje dotácia podľa osobitného predpisu./2

TRETIA ČASŤ

ZÁVEREČNÉ A ZRUŠOVACIE USTANOVENIA

**§ 9**

**Záverečné ustanovenia**

Toto VZN bolo schválené na rokovaní obecného zastupiteľstva dňa ..................2019, uznesením číslo ................./2019.

Nadobúda účinnosť dňa 01.09.2019.

**§ 10 Zrušovacie ustanovenia**

Dňom nadobudnutia účinnosti tohto VZN sa ruší:

- VZN 1/2008 o výške príspevku za čiastočnú úhradu výdavkov za pobyt dieťaťa v Materskej škole Gemerská Panica.

- VZN 2/2008 o výške mesačného príspevku za čiastočnú úhradu nákladov spojených s činnosťou školského klubu.

- VZN 3/2008 o výške príspevku na čiastočnú úhradu nákladov na nákup potravín v ŠJ pri Materskej škole Gemerská Panica v zriaďovateľskej pôsobnosti Obce Gemerská Panica.

V Gemerskej Panici, dňa 27.06.2019

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 podpis starostu obce